|  |  |
| --- | --- |
|  |  |

**Ministarstvo turizma i sporta,** OIB: 87892589782, Prisavlje 14, 10000 Zagreb, (u daljnjem tekstu: Ministarstvo) koje zastupa ministrica dr. sc. Nikolina Brnjac

i

**\_\_\_\_\_\_\_\_\_\_\_\_\_\_,** OIB: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, (u daljnjem tekstu: Korisnik) koji zastupa \_\_\_\_\_\_\_\_\_\_\_\_\_\_\_\_\_\_\_\_\_

sklapaju

**U G O V O R br.\_\_\_**

**o sufinanciranju projekata uređenja penjačke infrastrukture u 2023. godini**

**Uvodne odredbe**

**Članak 1.**

**Ugovor br.** \_\_\_ **o sufinanciranju projekata uređenja penjačke infrastrukture u 2023. godini** (u daljnjem tekstu: Ugovor) sklapa se temeljem provedenog Natječaja za sufinanciranje projekata uređenja penjačke infrastrukture u 2023. godini, Klasa: \_\_\_\_\_\_\_\_\_, Urbroj: \_\_\_\_\_\_\_\_\_\_ od \_\_\_\_\_\_\_\_ 2023. godine (u daljnjem tekstu: Natječaj) i Odluke o odabiru projekata uređenja penjačke infrastrukture u 2023. godini, Klasa: \_\_\_\_\_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_\_ od \_\_\_\_\_\_\_\_\_ 2023. godine (u daljnjem tekstu: Odluka).

Stranke sporazumno utvrđuju kako se Ugovor provodi u skladu sa Zakonom o udrugama (Narodne novine, broj: 74/14, 70/17, 98/19 i 151/22) i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15 i 37/21, u daljnjem tekstu: Uredba).

**Predmet Ugovora**

**Članak 2.**

Predmet Ugovora je definiranje međusobnih prava i obveza vezanih uz provedbu projekta \_\_\_\_\_\_\_\_\_\_\_\_\_\_\_ (u daljnjem tekstu: Projekt).

**Vrijednost Ugovora**

**Članak 3.**

Sredstva za provedbu Ugovora osigurana su u Državnom proračunu Republike Hrvatske na aktivnosti A587061 Ulaganja u turističku infrastrukturu u funkciji razvoja posebnih oblika turizma, konto 3811 Tekuće donacije u novcu u iznosu do \_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_) za sufinanciranje Projekta iz članka 2. Ugovora.

Sredstva iz stavka 1. ovog članka mogu se koristiti isključivo za provedbu Projekta sukladno uvjetima Natječaja i prema Obrascu opisa projekta i Obrascu proračuna projekta koji su sastavni dio ovog Ugovora.

**Način plaćanja**

Članak 4.

Ministarstvo će sredstva iz članka 3. Ugovora isplatiti na žiroračun Korisnika IBAN \_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_\_ banci, u dva dijela: 80% iznosa navedenog u članku 3. Ugovora u roku od 30 (trideset) dana od dana potpisivanju Ugovora, a preostalih 20% iznosa navedenog u članku 3. u roku od 30 (trideset) dana od dana odobrenja završnog izvješća iz članka 6. Ugovora.

Neovisno o roku za isplatu sredstava, Ministarstvo neće isplatiti sredstva ako prethodno Korisnik nije dostavio instrument osiguranja – bjanko zadužnicu iz članka 6. Ugovora.

**Obaveze Ministarstva**

**Članak 5.**

Ministarstvo se obvezuje:

1. osigurati financijska sredstva potrebna za provedbu Projekta, navedena u članku 3. Ugovora,
2. vršiti nadzor provedbe Projekta i postignutih rezultata projekta u roku od 3 godine od dana završnog plaćanja,
3. vratiti zadužnice, po isteku roka od 3 godine od dana završnog plaćanja.

**Obaveze Korisnika**

**Članak 6.**

Korisnik se obavezuje:

1. dostaviti instrumente osiguranja za odobrena sredstva navedena u članku 3. Ugovora - bjanko zadužnicu na propisani prvi veći iznos od iznosa odobrenih sredstava solemniziranu od strane javnog bilježnika,
2. provesti aktivnosti Projekta do 15. studenog 2023. sukladno uvjetima Natječaja i dostavljenom Obrascu opisa projekta i Obrascu proračuna projekta koje je Korisnik dostavio u sklopu prijave na Natječaj,
3. ostvariti rezultate projekta navedene u Obrascu opisa projekta do kraja provedbe projekta, i održavati rezultate projekta u razdoblju od tri godine od dana završnog plaćanja,
4. dostaviti Ministarstvu privremeno izvješće i završno izvješće o provedbi Projekta kao i dodatna izvješća i pojašnjenja na zahtjev Ministarstva tijekom provedbe Projekta  i u razdoblju od 3 godine od dana završnog plaćanja,
5. omogućiti Ministarstvu, tijekom provedbe projekta i u razdoblju od 3 godine od odobrenog završnog izvješća, provjeru realizacije financiranih aktivnosti nadzorom na licu mjesta,
6. izvršiti povrat neutrošenih sredstava i sredstava za koje Ministarstvo utvrdi da su utrošena nenamjenski, na način i u rokovima određenim u odluci Ministarstva o povratu sredstava.

**Izvještavanje**

**Članak 9.**

Radi kontrole namjenskog korištenja sredstava Korisnik se obvezuje da će Ministarstvu dostaviti:

* Privremeno izvješće o tijeku provedbe projekta do 1. kolovoza 2023. godine i
* Završno izvješće o provedbi aktivnosti najkasnije do 20. studenog 2023. godine.

Izvješća se podnose na propisanim obrascima Ministarstva:

Privremeno izvješće:

1. Obrazac opisnog izvještaja projekta (na propisanom obrascu, ispunjenom na računalu, potpisan i ovjeren),

Završno izvješće:

a. Obrazac opisnog izvještaja projekta (na propisanom obrascu, ispunjenom na računalu,

potpisan i ovjeren),

1. Obrazac financijskog izvještaja projekta (na propisanom obrascu, ispunjenom na računalu, potpisan i ovjeren) s dokazima za navedene troškove sukladno uvjetima Natječaja,
2. Obrazac s podacima o stavkama nastalih troškova u razdoblju obuhvaćenom izvještajem (na propisanom obrascu, ispunjenom na računalu, potpisan i ovjeren),
3. Obrazac s opisom svih odstupanja u izvorima financiranja u odnosu na prijedlog koji je odobren(na propisanom obrascu, ispunjenom na računalu, potpisan i ovjeren).

U slučaju nastanka okolnosti koje utječu na nemogućnost dostave izvješća u propisanom roku, Korisnik je dužan u roku od 15 dana od utvrđivanja okolnosti, a najkasnije 15 dana prije isteka roka za podnošenje izvješća o tome obavijestiti Ministarstvo.

Po zaprimanju obavijesti Korisnika o nemogućnosti dostave  izvješća u propisanom roku, Ministarstvo će razmotriti do tada dostavljenu dokumentaciju i donijeti Odluku o produženju roka za dostavu izvješća ili o raskidu Ugovora i o tome obavijestiti Korisnika.

**Izmjene Ugovora**

**Članak 10.**

U slučaju potrebe za izmjenom Ugovora, Korisnik je dužan u roku od 15 dana od utvrđivanja okolnosti, a najkasnije 30 dana prije isteka roka za  provedbu aktivnosti projekta, pisanim putem izvijestiti Ministarstvo o eventualnim objektivnim smetnjama tijekom realizacije projekta koje onemogućuju ili bitno mijenjaju opseg ili vrstu planiranih aktivnosti, izvršenje obaveza u ugovorenom roku ili izvršenje aktivnosti, kako bi se mogle ugovoriti izmjene ugovornih obaveza.

Izmjene Ugovora mogu biti veće i manje.

 Veće izmjene Ugovora su:

* izmjene prihvatljivih troškova po pojedinoj vrsti troška veće od 15 %,
* produženje trajanja provedbe projekta,
* dodatak novih aktivnosti u projekt,
* promjena Projekta koja značajno utječe na opseg i ciljeve.

Veće izmjene ugovora zahtijevaju izradu Dodatka ugovorui njegovo potpisivanje od strane Ministarstva i Korisnika.

Manje izmjene Ugovora mogu biti:

* izmjene prihvatljivih troškova po pojedinoj vrsti troška manje od 15 %,
* promjena bankovnog računa Korisnika,
* promjena adrese ili drugih kontakata Korisnika,
* promjena Projekta koja značajno ne utječe na opseg i ciljeve Projekta,
* produljenje roka za dostavu izvješća temeljem Odluke Ministarstva.

Manje izmjene Ugovora mogu biti jednostrane te ne zahtijevaju izradu Dodatka ugovoru.

Korisnik je dužan o manjim izmjenama ugovora izvijestiti Ministarstvo elektroničkom poštom.

Ministarstvo prilikom svake obavijesti odlučuje radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

U slučaju potrebe za izmjenom Ugovora, Ministarstvo zadržava pravo ne odobriti predloženu izmjenu.

**Kontrola**

**Članak 11.**

Ministarstvo pridržava pravo kontinuiranog praćenja i kontrole provedbe Projekta i namjenskog utroška sredstava, za vrijeme trajanja projekta  te u razdoblju od 3 godine od odobrenja završnog izvješća.

Ministarstvo može neposrednu kontrolu obaviti u prostorijama Korisnika ili na mjestu izvršenja aktivnosti, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

Korisnik je obavezan omogućiti Ministarstvu obavljanje kontrole iz prethodnih stavaka ovoga članka, uključujući i nesmetani pristup mjestu provedbe aktivnosti te omogućiti uvid u svu dokumentaciju vezanu uz provedbu i financiranje ugovorenih aktivnosti.

**Neispunjenje obaveze**

**Članak 12.**

Ukoliko Ministarstvo utvrdi da Korisnik odobrena sredstva nije koristio namjenski i opravdano ili ako Korisnik ne dostavi potrebnu dokumentaciju kojom dokazuje pravilno korištenje odobrenih sredstava u ugovorenom roku ili ako odobrena sredstva ne iskoristi u ugovorenom roku, odnosno ne postupi u skladu s drugim obvezama proizašlim iz ovog Ugovora, Ministarstvo će u potpunosti ili djelomično uskratiti isplatu drugog dijela sredstva ili zatražiti povrat dodijeljenih sredstava.

Odlukom o uskrati odnosno povratu dodijeljenih sredstava iz stavka 1. ovoga članka utvrdit će se iznos sredstava koja se neće isplatiti Korisniku, odnosno način povrata odobrenih sredstava uvećanih za pripadajuću zakonsku zateznu kamatu i rok u kojem je Korisnik dužan vratiti sredstva u Državni proračun.

U slučaju da Korisnik ne postupi u skladu s odlukom iz stavka 2. ovoga članka, Ministarstvo će podnijeti bjanko zadužnicu na prisilnu naplatu s obračunatom zateznom kamatom tekućom od datuma isplate odobrenih sredstava na račun Korisnika.

**Članak 13.**

Ako Ministarstvo utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

**Viša sila**

**Članak 14.**

Odgovornost za neizvršenje bilo koje obveze iz Ugovora stranke oslobađa okolnost da je neizvršenje rezultat više sile.

Višom silom smatra se svaki „događaj“ koji je izvan kontrole stranaka Ugovora, koji ne podrazumijeva pogrešku ili nemar stranke i koji nije predvidiv, s tim da se promjena cijene ili zabrane nadležnih tijela uslijed krivnje stranke ne smatraju višom silom. U slučajevima produženja rokova temeljenih na višoj sili, stranke neće imati međusobna potraživanja zbog eventualno nastalih troškova uslijed produženja roka.

Viša sila uključuje, ali nije ograničena na slučaj rata, izgreda, građanskih nemira, prirodnih katastrofa, požara, poplava i štrajkova.

U slučaju da razlozi više sile potraju duže od 30 dana, Ministarstvo zadržava pravo raskida ovog Ugovora s trenutnim učinkom.

**Odgovornost**

**Članak 15.**

Korisnik je odgovoran za sigurnost svih sudionika provedbe Projekta.

Ministarstvo ne snosi odgovornost, neposrednu ili posrednu, za bilo kakve štete proizašle iz bilo koje aktivnosti Korisnika u provedbi Projekta.

**Vidljivost projekta**

**Članak 16.**

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Ministarstva kao institucije koja sufinancira Projekt koji je predmet Ugovora.

Korisnik je suglasan da Ministarstvo koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, razvoja civilnoga društva u Republici Hrvatskoj i djelovanja Ministarstva.

**Članak 17.**

Korisnik se obvezuje da kao korisnik bespovratnih sredstava iz javnih izvora za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja Ugovora.

**Rješavanje sporova**

**Članak 18.**

U slučaju da se spor u provedbi ovog Ugovora ne može riješiti sporazumno, niti mirenjem, ugovara se nadležnost stvarno nadležnog suda u Zagrebu.

**Opći uvjeti**

**Članak 19.**

U provedbi Ugovora na elemente koji nisu drugačije uređeni Ugovorom primjenjuju se Opći uvjeti propisani člancima 36. do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

**Prilozi**

**Članak 20.**

Sljedeći prilozi sastavni su dio Ugovora:

Prilog 1: Obrazac opisa projekta

Prilog 2: Obrazac proračuna projekta

**Komunikacija u provedbi Ugovora**

**Članak 21.**

Za svaki oblik komunikacije koji je povezan s ovim Ugovorom potrebno je navesti klasu, urudžbeni broj Ugovora i naziv Projekta te ga poslati na sljedeću adresu:

za Ministarstvo: Ministarstvo turizma i sporta, Prisavlje 14, Zagreb; e-mail: \_\_\_\_\_\_\_\_,

za Korisnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Završne odredbe**

**Članak 22.**

Ugovor je sastavljen u 4 istovjetna primjerka, od toga 2 primjerka za Ministarstvo i dva za Korisnika.

Za Ministarstvo turizma i sporta                                    Za \_\_\_\_\_\_\_\_\_\_\_\_\_\_\_\_\_

dr. sc. Nikolina Brnjac, ministrica                                 \_\_\_\_\_\_\_\_\_\_\_\_\_\_\_\_\_\_\_\_\_

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_\_\_\_\_\_